## **Fylkesårsmøtet i NRF Trøndelag FYLKE NORD**

## Steinkjer 19.MARS 2022 KL 13.00

Sakliste til årsmøtet

1. Godkjenning av innkalling.
2. Valg av dirigent. Etter forslag fra styret
3. Valg av protokollfører. Etter forslag fra styret
4. Valg av tellekorps.
5. Valg av to delegater til å undertegne protokollen samen med protokollfører.
6. Styrets årsberetning.
7. Regnskap med revisjonsberetning, revidert av revisor valgt av årsmøtet.
8. Innkomne forslag:
9. Fastsettelse av driftstilskudd fra lokallforningene/lagene for påfølgende år.
10. Handlingsplan for lagets virksomhet
11. Budsjettforslag
12. Valg av styre ihht § 10-1. Presenteres av valgkomiteen.
13. Valg av revisor.
14. Valg av delegater til landsmøtet. 2022 er ikke landsmøteår.
15. Valg av valgkomite, bestående av tre medlemmer og to varamedlemmer for neste årsmøte, etter forslag fra fylkesstyret.

|  |
| --- |
| Norsk Revmatikerforbund Trøndelag Fylke nord |
| Årsmelding 2021 |
| nrf_logo.jpg |
|  |
|  |
|  |

|  |
| --- |
|  |

## Innhold

Fylkesårsmøtet i NRF Nord-Trøndelag 1

Steinkjer 19.03. kl 13.00 1

Innhold 3

ÅRSMELDING 2021 5

TILLITSVALGTE STYRET 2021 5

Komiteer og utvalg 2021 5

ØKONOMIANSVAR 6

BURG NORD-TRØNDELAG 6

REUMA-SOL KONTAKT 6

VIRKSOMHETEN 6

FYLKESSEKRETARIATET 6

Deltakelse fra styret 7

INFORMASJONSVIRKSOMHET 8

KURSVIRKSOMHET OG SAMLINGER I 2021 8

BRUKER OG ETAT 9

regionalt samarbeid 2021 9

LIKEPERSONSARBEIDET I nrf TRØNDELAG FYLKE NORD 2021 9

TRENING OG MOSJON 10

BARNE- OG UNGDOMSARBEID 11

REUMA-SOL 14

Lokallagene MEDLEMSTALL pr 31.12.2021 15

SLUTTORD 16

Sak 8 19

innkomne forslag 19

Sak 9 20

Driftstilskudd 20

Handlingsplan: 21

Aktivitetskalender……………………………………………………………………...…31

Budsjettfforslag …………………………………………………………………….…….32

Valgkomiteens forslag til nytt fylkesstyre 2022 34

Valg av revisor 34

VALG AV DELEGATER TIL LANDSMØTE 34

styrets forslag til valgkomite 34

## ÅRSMELDING 2021

Koronapandemien gjorde at året som har gått har vært et spesielt år for Norsk Revmatikerforbund Trøndelag fylke nord. Antallet betalende medlemmer er 1184 per 31.12. sammenlignet med 1308 medlemmer året før.

## TILLITSVALGTE STYRET 2021

Leder Olav Malmo, Verdal og Inderøy RL

Nestleder Bente Anita Rødli, Namsos RF

Styremedlem/kasserer Bjørg Langeid, Steinkjer RF

Styremedlem BURG Marit Skalmerås Kolstad, BURG

Styremedlem/Studieleder Anja Birgitte Nessemo, Verdal og Inderøy RL

1.varamedlem Even Aakran, Steinkjer RF

2.varamedlme Nina Kjærem, Steinkjer RF

## komiteer og utvalg 2021

Arbeidsutvalg Olav Malmo og Bente Rødli.

Sekretær: Toril Lauritsen Nyborg, fylkessekretær

Det har vært avholdt to AU-møter i perioden.

Studieleder Anja Birgitte Nessemo

Interessepolitisk utvalg Thor Bertil Granum, Verdal og Inderøy RL og Olav Malmo

Regionalt kontaktutvalg Olav Malmo og Toril Lauritsen Nyborg sammen med fylkeslederne og fylkessekretærene i Trøndelag sør og Møreog Romsdal*.*

Ansvarlig sosiale media Nina Kjærem

Fylkeskontakt for diagnosearbeid i fylket, Lisbet Buland, Stjørdal RF

Trenings- og mosjonskontakt, Anne Skrove, Verdal og Inderøy RL. Trenings- og mosjonskontakten har vært permitert deler av perioden.

Fylkesveileder, Bjørg Langeid

Økonomiutvalg har bestått av Olav Malmo, Bjørg Langeid og Toril Lauritsen Nyborg.

## ØKONOMIANSVAR

Styret har ansvaret for regnskapet ved kasserer Bjørg Langeid. Kasserer er tillagt selvstendig ansvar for å følge opp bilag og regnskapsføring samt eventuelle avvik fra budsjett. Fylkessekretær Toril Lauritsen Nyborg har hatt ansvar for selve regnskapsføringen, betaling av regninger, samt fakturering.

## BURG NORD-TRØNDELAG

Bente Anita Rødli, nestleder/Namsos RF har vært NRF Trøndelag fylke nord sin representant i BURG styret. Nina Kjærem har vært vararepresentant i perioden.

## REUMA-SOL KONTAKT

Det har ikke vært oppnevnt Reuma-Sol-kontakt i perioden grunnet situasjonen med koronapandemien.

## VIRKSOMHETEN

Fylkeslaget har hatt ni styremøter hvorav to fysisk og sju på Teams/Skype. Et styremøte ble lagt til julemøtet, og det andre Fysiske styremøtet ble holdt ved NRF Nord-Trøndelag sitt fylkeskontor i NTE bygget.

Til sammen ble det behandlet 66 styresaker i 2021. Pålagte gjøremål i forhold til sentrale styringsdokumenter og vedtekter, er etter styrets oppfatning utført.

Årsmøtet ble planlagt som digitalt 18. mars. Årsmøte ble utsatt siden lokallaga fikk utsatt sine frister for å avholde sine årsmøter. Årsmøte ble endelig avhold på Teams torsdag 6. mai. Totalt 21 stemmeberettigede og fire observatører deltok fra lokallaga, fylkesstyret og BURG.

Jule- og kontaktmøte ble arrangert på Scandic Stiklestad 20.-21.november i 2021.

Fylkessekretær har ført regnskapet i.2021. Fylkessekretær og kasserer har begge tilgang til regnskapssystemet.

Vedlagte Regnskapet er revidert av BDO og funnet i orden jfr. vedlagte revisjonsberetning. Regnskapsoversikten viser et negativt resultat på kr 49.267,-. Derav kr 40.000,- til LOL/Reuma-Sol.

## FYLKESSEKRETARIATET

Toril Lauritsen Nyborg er fast ansatt i 50 % stilling som fylkessekretær.

Fylkeslaget har et velfungerende fylkeskontor i felleskap med andre FFO organisasjonene i NTE bygget i Steinkjer. Dette kontorfelleskapet har vært, og er svært viktig for oss.

Fylkessekretæren er tilgjengelig på telefon tirsdag og torsdag hver uke. Behovet for fylkessekretærens tjenester er innimellom større enn stillingsprosenten tilsier. Dette medfører at Toril arbeider en del ekstra tid, som hun avspaserer, eller får betalt for.

## Deltakelse fra styret

**Leder Olav Malmo** har deltatt i følgende:

* Leder av Brukerutvalget Helse Nord-Trøndelag HF
* Nestleder FFO Trøndelag
* Medlem av brukerutvalget NAV hjelpemiddelsentral Trøndelag
* Brukermedvirkning i tjenesteavtale 10, Helse Nord-Trøndelag (Samarbeid om forebygging) mellom Helseforetaket og kommunene.
* Brukermedvirkning i utvikling av programmet «Helsepedagogisk etterutdanning for helsearbeidere»
* Brukerpanel i Helseplattformen
* Deltatt ulike webinarer

Lederen har ledet styremøter, møter i arbeidsutvalg og kontaktmøter

**Nestleder Bente Anita Rødli** har deltatt i følgende:

- Delegat NRFs landsmøte 01.-03.10.2021.

- Medlem i bruker- og pårørende rådet i Namsos.

- Regionalt kontaktutvalg

**Kasserer Bjørg Langeid** har deltatt på følgende:

- Delegat til NRF’s Landsmøte på Gardermoen 1-3. oktober 2021.

- Deltatt på møter i Rådet for mennesker med nedsatt funksjonsevne i Steinkjer

Kommune

- Deltatt på møter i brukerutvalget på Kastvollen Rehabiliteringssenter

- Deltatt på mange nettkurs i regi NRF og andre.

- Sekretær, studieleder og kasserer i Steinkjer Revmatikerforening

**Studieleder Anja Birgitte Nessemo** har deltatt på følgende:

* Leder og sekretær i Verdal og Inderøy revmatikerforening
* Delegat NRFs landsmøte 01.-03.2021
* Studieleder i Verdal og Inderøy RF

Representasjon **leder i BURG Nord Trøndelag Marit Skalmerås Kolstad**

* Fylkeskontakt for BURG

**Varamedlem Even Aakran** har deltatt i følgende:

* Styremedlem BURG Nord-Trøndelag
* ABC Hodebra i Trondheim gjennom FFO

**Varamedlem Nina Kjærem** har deltatt i følgende:

* Nestleder Steinkjer RF
* Ansvarlig sosiale medier

## INFORMASJONSVIRKSOMHET

Fylkeslaget har hatt som mål å synliggjøre arbeidet som pågår både i fylket og nasjonalt til medlemmer og lokallag, til helseforetak, behandlere, lærings- og mestringssentrene nord og sør i nord er del av fylket samt opplæring av helsepersonell og andre i gjennom likepersonsarbeid, samlinger og møter. Vi har også brukerrepresentanter som sitter i brukerutvalgene i helseforetakene, rehabiliteringssentrene og NAV. Gjennom det kan vi være med på å påvirke der beslutninger tas. Fylkeslaget driver informasjonsvirksomhet gjennom hjemmesidene og gruppe på Facebook. Det er verdt å merke seg at Facebooksiden til fylkeslaget har god økning i antall følgere, og stadig mer informasjon deles her.

## KURSVIRKSOMHET OG SAMLINGER I 2021

Den planlagte Bindevevskonferansen 13. mars på Scandic Hell som avlyst ble avholdt 15.03. i 2021. Konferansen ble holdt digitalt med Helena Anderson, Rikshospitalet og Daniel Hammenfors, overlege ved Haukeland universitetssykehus. Det hele ble produsert for visning av Camerat as. Konferansen ble gjort tilgjengelig for alle på våre hjemmesider.

Den 2. og 8. September hadde vi organisasjonskurs for lokallagsstyrer og BURG. Dette ble avholdt digitalt via Teams.

Kurset inneholdt punkter som NRFs formål, organisasjonsstrukturen, hvordan gjennomføre møter, ansvar og rollefordeling, likepersonsarbeidet, info om BURG, studiearbeid, interessepolitikk, brukermedvirkning samt valgkomiteens arbeid. Styremedlemmer fra seks lokallag og BURG, medregnet de i fylkesstyret som også har verv i lokallag, deltok.

## BRUKER OG ETAT

Konferansen «Bruker og etat møtes» ble arrangert digitalt 16. September på Stiklestad. Tema i år var: «god samhandling – godt resultat»

## regionalt samarbeid 2021

NRF Møre og Romsdal har hatt ansvaret for det regionale samarbeidet i 2021. Det regionale kontaktutvalget har bestått av ledere og fylkessekretærene i Trøndelag Sør, Møre og Romsdal og Trøndelag fylke Nord.

NRF Trøndelag fylke Nord: Olav Malmo, Bente Anita Rødli og Toril Lauritsen Nyborg.

NRF Trøndelag Sør: Irma Strøm og Lise Munkeby.

NRF Møre og Romsdal: Dagny Venke Villa og Karen Høydal.

Kontaktutvalget har hatt fire møter på Teams samt jevnlig kontakt både pr e-post, Skype og telefon, og samarbeidet bl.a. om følgende: Forberedelse Landsmøte og landsmøtesaker, rehabiliteringstilbudet for revmatikere i Midt-Norge og mulige felles prosjekter.

## LIKEPERSONSARBEIDET I nrf TRØNDELAG FYLKE NORD 2021

Fylkeslaget har ikke avholdt likepersonskurs i 2021

Godkjenning av likepersoner gjelder i 3 år av gangen. Likepersonen må delta på samling, kurs eller oppfølgingssamtale i løpet av disse 3 årene. Hvis ikke mister likepersonen sin godkjenning.

Holdt kurs for aktivitetslikepersoner for Nærøy Vikna RF og Frosta RF på forespørsel.

Både likeperson og veileder kan benyttes som tittel

Ordinære likepersoner i Trøndelag Fylke Nord- totalt 15 personer

|  |  |
| --- | --- |
| BURG | Anne-Bjørg Evenstad, Caroline Kristin Rånes, Monica Evenstad Hestø og Victoria Båfjord |
| Levanger | Rigmor Andersen og Sissel Musum |
| Frosta | Elin Lein, Sigrun Kristiansen og Arve Loktu |
| Nærøy og Vikna | Anne-Bjørg Evenstad og Rita Bondø |
| Steinkjer | Christina Saur, Mona Ebbesdatter Tronstad og Bjørg Langeid |
| Stjørdal | Grete Aspaas og Lisbet Buland |

Likepersonene er tilgjengelig for medlemmene for samtaler og telefonhenvendelser. De kan gi råd om løsninger, og delta på konsultasjoner f.eks. hos lege, NAV mm.

Vi har følgende aktivitetslikepersoner i fylket:

|  |  |
| --- | --- |
| Levanger | Sissel Musum, Toril Anita Gravvold og Rigmor Andersen |
| Nærøy og Vikna | Inger Lise Langøien, Rita Bondø, Jorunn Henriksen, Ruth Enstad, Toril Wenche Lilleby, Randi Breivik, Guri Minnie Sagvik, Monica Evenstad, Victoria Båfjord og Caroline Rånes. |
| Steinkjer | Bjørg Langeid, Wenche Ulven, Brynjar Solnes, Gunhild Solnes, Harry Skar og Toril Merete Aalberg |
| Frosta | Kari Dahlstrøm, Oddrun Grenne, Sigrun Kristiansen, Tove Vik, Aase Lein, Julie Vik og Elin Søberg Lein |
| Verdal og Inderøy | Anja Nessemo, Thor Granum og Anne Skrove |
| Namsos | Gyri Anne Årsandøy, Kai Johnny Årsandøy, Tom Roger Rønning og Sissel Fløan Solum |
| Stjørdal | Turid Kleiven, Lisbet Buland diagnosespesifikk og Grete Aspaas |

## TRENING OG MOSJON

Trenings- og mosjonskontakt, Anne Skrove fra Verdal har bedt seg fritatt i året som gikk. Dette av personlige grunner. Det jobbes med å finne stedfortreder.

Laga har i året som har gått stått på og gjennomført aktiviteter som har vært mulig med tanke på smitteverntiltak. Laga har også vist stor kreativitet når det gjelder å finne nye aktiviteter som kan gjennomføres uten å komme i konflikt med smittevernregler og generell fare for smitte.

## BARNE- OG UNGDOMSARBEID

**Årsberetning**

**2021**



BURG NORD-TRØNDELAG

1. **Om BURG-gruppen**

BURG Nord-Trøndelag er et frivillig lag i Norsk Revmatikerforbunds barne- og ungdomsorganisasjon, BURG Norge. Vi jobber for å bedre situasjonen for barn og unge med revmatisk sykdom og deres familier.

1. **Årsmøte**

Årsmøte ble avholdt 08.03.2021 og ble gjennomført digitalt.

* 1. **Styret**

Sammensetning i styret, valgkomité og revisor i året som har gått:

|  |  |
| --- | --- |
| **Styremedlem** |  |
| Leder | Marit Kolstad |
| Nestleder | Tone Evenstad |
| Styremedlem | Even Aakran |
| Styremedlem | Nora Waagø |
| Kasserer | Victoria Båfjord |
| Sekretær | Ina Fundtaunet |
| Styremedlem (Nrf) | Bente Anita Rødli |
| **Vara** |  |
| 1.vara | Monica Hestø |
| 2.vara | Katja Utsi |

|  |  |
| --- | --- |
| **Revisor** | Anniken Sætran |
| **Valgkomité** |  |
| Medlem  Medlem  Medlem | Mathea Mære Bye  Lillian Sørgård (trakk seg)  Caroline Rånes |

* 1. **Styremøter og saker**

Styret gjennomførte fem styremøter med til sammen 25 saker.

De fleste møtene ble arrangert digitalt, men vi fikk gjennomført et felles møte. I tillegg hadde vi et styremøte der vi møttes gruppevis ut ifra hvor vi bor. Her fikk vi også søkt midler.

* 1. **Andre verv i BURG/NRF**

Tillitsvalgte som hadde andre verv i BURG/NRF utenom BURG-fylkesgruppen:

|  |  |  |
| --- | --- | --- |
| **Verv** | **Styre/komité/utvalg** | **Navn** |
| BURG-representant | Nord-Trøndelag Revmatikerforbund | Marit Kolstad  Vara: Ina Fundtaunet, Monica Evenstad, Victoria Båfjord |
| Medlem | Ungdomsrådet i Helse Nord-Trøndelag | Katja Utsi |
| Ressursperson | BURG Nord-Trøndelag | Anne Bjørg Evenstad |
|  |  |  |

1. **Medlemmer**

Ved utgangen av året hadde BURG-gruppen 98 medlemmer.

1. **Arrangementer**

Året 2021 har vært preget av korona og nedstenginger, noe som har satt sine begrensninger for BURG sine arrangement. Foruten årsmøtet, som vi måtte gjennomføre digitalt, har vi gjennomført en julesamling på Røros for familier 12.-14. november. Der deltok 10 familier. Vi lå på Røros hotell der det var tilgang til både basseng og lekeland, og kort vei ned til byen. Vi hadde leid inn en foredragsholder som holdt det inspirerende foredraget «det er dritt nok til alle», som handler om å se det positive i det negative. Vi spiste god mat og hadde leid et rom slik at vi kunne være sosial.

Foruten julesamlinga har vi planlagt årsmøtehelg med familiesamling i februar 2022 og ung-voksen samling som er planlagt gjennomført våren 2022.

1. **Kurs – og studiearbeid**

BURG er medlem i studieforbundet Funkis. Monica Evenstad har ansvar for funkis i BURG NT. Hun har søkt og fått støtte til kurs vi hadde da vi søkte midler ved hjelp av Anne Bjørg Evenstad og på Røros samlingen.

Vi hadde et styremedlem som deltok på BURG sin landskonferanse på Gardemoen 5.- 7. november.

Leder og et styremedlem deltok på “Hodebra”-konferanse i Trondheim 6. oktober arrangert av FFO.

Leder og et styremedlem deltok på julemøte på Stiklestad arrangert av Revmatikerforeningen i Nord Trøndelag 20.-21. november

Leder deltok på organisasjonskurs 2. og 8. september som ble gjennomført på Steinkjer og digitalt.

1. **Likepersonsarbeid**

Monica Evenstad, Tone Evenstad, Nina Kjærem, Victoria Båfjord, Caroline Rånes og Anne Bjørg Evenstad er likepersoner i BURG Nord-Trøndelag.

Monica Evenstad deltok på likepersonskurs 7. november.

Monica og Nina deltok også på julesamling på Røros.

1. **Kommunikasjon og synlighet**

Vi i BURG Nord-Trøndelag har brukt Facebook, og sendt ut mail via medlemslisten for å nå ut til våre medlemmer. Vi har også jobbet med en ringeliste for å ta kontakt med våre medlemmer, noe vi jobber videre med i 2022.

1. **Regnskap**

Årets resultat: Sum kr årets resultat. Regnskap legges ved.

Regnskapsrapport og revisjonsmelding er vedlagt.

Styret har godtatt denne på vegne av BURG Nord-Trøndelag

Sted: Trøndelag

Dato: 24.01.22

## LOL/REUMA-SOL

Det ble ikke planlagt eller gjennomført noen gruppereise til Reuma-Sol i 2021 i fylkeslagets regi. Etter at driftsselskapet Reuma-Sol ble slått konkurs har organisasjonen jobbet for å sikre verdiene i eiendomsselskapet Reuma-Sol. Fylkeslaget bidro etter vedtak fra årsmøte med støtte på kr 40.000,-.

## Lokallagene MEDLEMSTALL pr 31.12.2021

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Lokalforening** | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** |
| Frosta RF | 38 | 42 | 42 | 43 | 46 | 46 | 46 | 52 | 52 | 54 |
| Grong RF | 59 | 65 | 61 | 55 | 59 | 53 | 45 | 44 | 43 | 38 |
| Levanger RF | 164 | 171 | 166 | 154 | 149 | 147 | 146 | 141 | 137 | 124 |
| Namsos RF | 188 | 173 | 205 | 196 | 186 | 214 | 221 | 227 | 208 | 199 |
| Nærøy og Vikna RF | 117 | 151 | 194 | 205 | 195 | 217 | 218 | 228 | 217 | 190 |
| Steinkjer RF | 177 | 174 | 161 | 166 | 171 | 205 | 218 | 248 | 263 | 257 |
| Stjørdal RF | 212 | 210 | 208 | 225 | 220 | 217 | 237 | 242 | 226 | 212 |
| Verdal/  Inderøy LN | 161 | 151 | 138 | 135 | 134 | 138 | 115 | 107 | 93 | 110 |
| Totalt | 1207 | 1218 | 1208 | 1209 | 1195 | 1268 | 1272 | 1308 | 1239 | 1184 |

## SLUTTORD

2021 ble også et år preget av pandemi. I likhet med resten av samfunnet medførte koronaen fortsatt store endringer i driften av fylkeslaget.

Dette medførte at den vedtatte aktivitetsplanen også i 2020 måtte revideres underveis, og vi måtte måtte fortsatt gjøre endringer i planlagte aktiviteter.

Årsmøtet ble avholdt 6. mai. Og i år som i fjor ble det et digitalt årsmøte på «Teams»

Jule- og kontaktmøtet som var planlagt i 2020, ble endelig avholdt 20.-21. november ved Scandic Stiklestad.

Bindevevskonferansen ble med god hjelp fra Camerat AS holdt digitalt. Vi hadde gode forelesere i Helena Andersson fra Rikshospitalet og Daniel Hammenfors fra Haukeland Universitetssykehus.

Hvordan takle pandemien medførte fortsatt mye usikkerhet for styret. Skulle vi avlyse, eller utsette arrangement, hvor mange kunne til enhver tid møtes osv. Dette medførte ekstra mange styremøter i 2021. Også de aller fleste styremøtene ble avhold som digitale møter.

Om noe positivt i det hele tatt kan sies om pandemien, må det være at den digitale kompetansen i hele organisasjonen har økt betraktelig. Å skulle innkalle, delta, og avholde «Teams» møter ser ikke ut til å medføre store utfordringer.

Denne kompetansen må vi vite å benytte oss av videre. Selv om samfunnet åpnes og vi går over til å kunne møtes fysisk, vil digitale møter være et godt supplement fremover.

1. - 3. Oktober ble det 29. ordinære landsmøte i NRF gjennomført. Møtet ble holdt ved Gardermoen. Delegater fra Trøndelag Nord var nestleder Bente Anita Rødli, kasserer Bjørg Langeid, og studieleder Anja Birgitte Nessemo.

Medlemstall. Av oversikten ser en at fylkeslaget hadde en tilbakegang i medlemstallet fra 1239 i 2020, til1184 i 2021. Vi antar at tilbakegangen i antall medlemmer i stor grad skyldes pandemien. Vi antar at mindre aktiviteter reflekteres i medlemstall. Vi håper at medlemstallet økes etter hvert som samfunnet «normaliseres» etter pandemien og aktiviteter lag og foreninger gjenopptas.

FFO (Funksjonshemmedes Fellesorganisasjon) mottar en god del forespørsler etter brukermedvirkere. Forespørsler som FFO videresender til sine medlemsorganisasjoner. Vi får med jevne mellomrom slike forespørsler, ofte med geografisk tilknytning til en kommune, og med kort svarfrist. FFO arrangerer kurs for brukermedvirkere. Fylkesstyret håper at lag og foreninger legger ned et arbeid for å finne egnede medlemmer som kan tenke seg å bidra med slikt arbeide, gjerne slik at vi kunne hatt en «bank» og hentet aktuelle kandidater fra. Her gjør vi oppmerksom på at vi i NRF nominerer kandidatene, og at FFO velger ut aktuelle ut fra flere kriterier.

Arbeidsbelastningen på styret er til tider ganske stor, og styret ser viktigheten av å ha fylkessekretær som samler trådene og holder kontinuiteten i arbeidet til beste for medlemmene og organisasjonen. Arbeidet som utføres av fylkeslaget i tillegg til fylkessekretær i 50% stilling, består av frivillighet. Styremedlemmene står på, og legger ned en ikke ubetydelig innsats til det beste for NRF sine medlemmer.

Fylkesstyret og sekretariatet mottar en god del henvendelser. Disse blir besvart så snart som mulig, men vi ber om forståelse for at det enkelte ganger kan ta litt tid å få svar på det en lurer på.

Styret ønsker også i år å kommentere det vi ser som en svært verdifull samlokalisering av FFO (Funksjonshemmedes Fellesorganisasjon) i NTE bygget i Steinkjer. Her er flere organisasjoner samlet. Denne samlokaliseringen bidrar til et svært godt fellesskap, og er svært verdifullt for oss i NRF.

Avslutningsvis håper styret at arbeidet med å framsnakke NRF og øke medlemstallet fortsettes i alle ledd av organisasjonen.

Styret i NRF Trøndelag fylke Nord takker ansatte, medlemmer og tillitsvalgte for godt samarbeid, velvilje og deltakelse dette året. Vi oppfordrer alle medlemmer til å snakke positivt om NRF utad. Er dere uenige i noe, gi oss som sitter i styret beskjed, slik at vi får forbedre oss sammen med resten av organisasjonen.

Styret i NRF Trøndelag fylke Nord takker ansatte, medlemmer og tillitsvalgte for godt samarbeid, velvilje og deltakelse dette året. Vi oppfordrer alle medlemmer til å snakke positivt om NRF utad. Er dere uenige i noe, gi oss som sitter i styret beskjed, slik at vi får forbedre oss sammen med resten av organisasjonen.

|  |  |  |
| --- | --- | --- |
| Olav Malmo sign | Bente Anita Rødli  Sign | Bjørg Langeid sign |

|  |  |  |
| --- | --- | --- |
| Anja Birgitte Nessemo  Sign | Nina Kjærem  Sign | Even Aakran  Sign |

|  |  |  |
| --- | --- | --- |
| Marit Skalmerås Kolstad  sign | Toril Lauritsen Nyborg  Sign |  |

## Sak 8

## innkomne forslag

Forslag fra Nærøy og Vikna Revmatikerforening

Vi foreslår at dette reisefondet fortsetter som vist her

Reisefond NRF Trøndelag Fylke NORD

Fondets styre består av: Leder, kasserer og fylkessekretær + 1 vararepresentant valgt av fylkeslaget

Statutter:

• Kr 100 000,- avsettes på egen konto, kalt reisefond

• Hvis fondet blir mindre enn 50% av opprinnelig beløp bes årsmøtet ta stilling til ytterligere avsetning

• Maks utbetaling pr. år settes til kr 50 000,-

• Søknadsfrist 1. desember hvert år

• Behandlingsreise til utlandet med dokumentert fysikalsk behandling: inntil kr 2000,-

Forslag fra styret i NRF Trøndelag Fylke Nord:

Reisefond NRF Trøndelag Fylke NORD

Fondets styre består av: Leder, kasserer og fylkessekretær + 1 vararepresentant valgt av fylkeslaget

Statutter:

• Kr 50 000,- avsettes på egen konto, kalt reisefond

• Hvis fondet blir mindre enn 50% av opprinnelig beløp bes årsmøtet ta stilling til ytterligere avsetning

• Maks utbetaling pr. år settes til kr 25 000,-

• Søknadsfrist 1. desember hvert år. Blir først fordelt når søknadsfristen har gått ut, altså medio til slutten av desember.

• Søknadsberettiget er medlemmer som har betalt sin kontingent og hatt behandlingsreise til utlandet med dokumentert fysikalsk behandling, og dokumenterte utgifter til reise.

• Hvis kravene er oppfylt kan søkere støttes med inntil kr 1000,-

## Sak 9

## Driftstilskudd

Driftstilskudd fra lokallaga foreslås uendret fra 2021 med kr 30,- pr person.

Forslag til vedtak: Fylkesstyret foreslår at årsmøtet går inn for fylkesstyrets fremlegg av saken.

|  |
| --- |
| **Handlingsplan 2022-24** |

Norsk Revmatikerforbund

NRF - sammen for et friskere liv

Forord

Denne handlingsplanen er et hjelpemiddel for å sikre økt og målrettet aktivitet i lokallag, fylkeslag og i NRF sentralt, og staker ut en del politiske områder som er viktig for NRF. Handlingsplanen har mål om å være tydelig, men ikke for detaljert. Den gir frihet i hvert ledd til å lage egne aktiviteter og årshjul, men gir samtidig alle en klar retning for hvor felles innsats må rettes. Respekt og tillit til hverandre gir gode forhold for et godt samarbeid.

NRFs hovedmål er å fortsette med de gode aktivitetene for alle våre medlemmer, samt møte nye behov i et moderne samfunn med nye behandlingsregimer. Vi skal også ha fokus på yngre målgrupper og overgangen mellom BURG og NRF.

Alle ledd i organisasjonen oppfordres til å jobbe med målrettede aktiviteter innen følgende

områdene i neste periode:

• Barne- og ungdomsarbeid

• Diagnosearbeid

• Friskliv, veiledningsarbeid og brukermedvirkning

• Kommunikasjon

• Organisasjonsutvikling og -kultur

• NRF som folkehelseaktør

• NRFs eiendom på Costa Blanca-kysten i Spania

• Interessepolitisk arbeid

• Rekruttering og medlemspleie

• Økonomi

Disse områdene representerer hovedutfordringer som organisasjonen står overfor og som bør jobbes med i alle ledd for å styrke NRF som helhet. Det er oppgaver som alle ledd utfører, og bør fortsette med.

Alle i organisasjonen oppfordres til å utvikle aktiviteter og detaljerte årshjul med utgangspunkt i de retningsgivende områder vi står sammen om i denne planen. Hvert enkelt organisasjonsledd kan selv bestemme mer detaljert hvordan arbeidet best innrettes hos seg.

NRF som folkehelseaktør Norsk Revmatikerforbund arbeider for bedring av alle personer med revmatiske, muskel-, og skjelettsykdommer og -plager sin helsemessige, sosiale og økonomiske situasjon, samt kulturelle forhold. NRF er en møteplass for medlemmene for omsorg, fellesskap og kunnskap, og skal bidra til bedring av trenings- og behandlingsmuligheter.

NRF vil bidra til vitenskapelig forskning om revmatiske, muskel- og skjelettsykdommer, og støtte fagpersonells videre utdannelse i behandlingen av disse. NRF skal formidle og opplyse om sykdommene, deres forebygging, behandling og samfunnsmessige konsekvenser.

Gjennom aktivt å oppsøke de arenaer der en kan utøve innflytelse, skal NRF bidra til at både samfunnet og tjenestetilbudet utvikler seg i den retning våre medlemmer har behov for.

Gjennom synlige medlemmer, frivillige, tillitsvalgte og ansatte, er NRF en ressurs og en viktig stemme i samfunnsdebatten.

|  |
| --- |
| Lokalleddet anbefales å: |
| - være en samarbeidspartner for kommunens politikere og administrasjon.  - samarbeide med andre lokale brukerorganisasjoner, FFO og helsefaglige  aktører.  - lage årshjul med mål for sitt interessepolitiske arbeid. |
| Fylkesleddet anbefales å: |
| - være en samarbeidspartner med fylkets politikere og administrasjon.  - drive opplæringstiltak innen interessepolitisk påvirkningsarbeid. Gjerne i  samarbeid med sentralt ledd.  - støtte og veilede lokallagene, styrke diagnosearbeidet.  - samarbeide med andre brukerorganisasjoner, FFO, frisklivssentraler og  helsefaglige aktører. |
| Sentralt anbefales det å: |
| - synliggjøre kostnader ved dagens helsepolitikk og de nåværende valgte  løsninger.  - jobbe opp mot nasjonale helsepolitikere og helsefaglige miljøer.  - styrke diagnosearbeidet.  - tilby erfaringskompetanse til offentlige myndigheter, frisklivssentraler og  andre aktuelle aktører. |

Organisasjonsutvikling og organisasjonskultur

Norsk Revmatikerforbund skal være en åpen, inkluderende og fremtidsrettet organisasjon, der medlemmer, frivillige, tillitsvalgte og ansatte opplever romslige rammer og stort handlingsrom, og der vi møtes med forståelse og respekt for hverandres ulikheter.

|  |
| --- |
| Lokalleddet anbefales å: |
| - arrangere relevante aktiviteter.  - lage et årshjul med mål og aktiviteter, med tiltak for å rekruttere, kommunisere  og finne ekstern finansiering.  - prioritere å delta på kompetansetiltak for å fornye og forbedre lokalarbeidet.  - ta i bruk nye metoder og arbeidsverktøy etter hvert som de stilles til  rådighet, eksempelvis nettbaserte løsninger. |
| Fylkesleddet anbefales å: |
| - støtte oppunder lokallagenes aktivitet og være det organisatoriske  bindeleddet mellom lokalt og sentralt nivå.  - ta ansvar for at tillitsvalgtes kompetanse er relevant for organisasjonen.  - sørge for oppfølging av nasjonale tiltak på området.  - ha et aktivt forhold til diagnosearbeidet ved å sette seg i stand til å utøve  diagnosearbeid i tråd med NRFs retningslinjer for diagnosearbeid.  - sette seg i stand til å utøve sine oppgaver og aktivt oppdatere sin kompetanse på  områder som er relevante for fylket og underordnede lokallag. |
| Sentralt anbefales det å: |
| - sette fylkene i stand til å utøve sine oppgaver og ha kompetanse på områder som  er relevante for organisasjonen, som diagnoser, veiledningsarbeid,  brukermedvirking, livsstil og mestring.  - bygge en organisasjon med et godt arbeidsmiljø for tillitsvalgte og ansatte hvor vi  bygger vår kultur gjennom etiske retningslinjer, samarbeid og samspill.  - utvikle og implementere helhetlige kompetanseplaner for tillitsvalgte og  ansatte.  - jevnlig oppdatere, implementere og videreutvikle effektive digitale verktøy.  - ta ansvar for å utvikle og oppdatere kursmateriell digitalt. |

Rekruttering og medlemspleie

NRF er en organisasjon for alle og skal være en stor organisasjon med stor gjennomslagskraft. Organisasjon ønsker å styrke sitt fokus på medlemsvekst. Nye medlemmer skal ønskes velkommen og ivaretas. Eksisterende medlemmer tilbys gode aktiviteter og relevant informasjon slik at utmelding ikke er et attraktivt alternativ.

NRF skal fornye og synliggjøre medlemsfordeler og utvikle og implementere aktiviteter for økt livsmestring og gode levevaner.

|  |
| --- |
| Lokalleddet anbefales å: |
| - gjennomføre og utvikle relevante aktiviteter, som bidrar til økt mestring og  gode levevaner for medlemmene.  - ta i bruk og delta i de nasjonale kampanjer som igangsettes.  - ta ansvar for å rekruttere medlemmer og sette mål om medlemsvekst i  sine årshjul. |
| Fylkesleddet anbefales å: |
| - være en samarbeidspartner for lokalforeningene/BURG i arbeidet med  å rekruttere nye, og beholde eksisterende, medlemmer.  - drive opplæringsaktivitet innen medlemspleie.  - ta i bruk og delta i de nasjonale kampanjer som igangsettes og støtte opp om  lokallagenes arbeid med disse. |
| Sentralt anbefales det å: |
| - synliggjøre medlemsfordeler og utvikle nye.  - lage et årshjul med oversikt over ulike medlemstilbud og -aktiviteter, samt de ulike  tidsbestemte budskapene, med tanke på å beholde og rekruttere medlemmer.  - utvikle nasjonale vervekampanjer for alle ledd, og aktivt jobbe med fylkeslagene  for å implementere disse.  - arbeide for å lage en god overgang mellom BURG og NRF ved egne tilbud rettet  mot denne målgruppen.  - styrke diagnosearbeidet for å rekruttere og beholde medlemmer.  - utarbeide forslag til velkomstbrev for bruk i lokalforeningene og utarbeide forslag  til årlig oppfølging av medlemmer og ved utmelding. |

Barne- og ungdomsarbeid

Barne- og ungdomsarbeidet er en viktig del av NRF. Å ivareta de unge, både som medlemmer, tillitsvalgte, veiledere og brukermedvirkere er å sikre NRFs fremtid. Jo tettere de unge er knyttet til BURG, jo tettere er de knyttet til NRF. BURG-gruppene skal følge vedtektene. BURG Norge skal støtte arbeidet i gruppene.

|  |
| --- |
| Lokalleddet anbefales å: |
| - informere om barne- og ungdomsarbeidet i NRF.  - verve barn og unge.  - støtte BURG-gruppen i fylket, eksempelvis praktisk og økonomisk.  Hvis BURG-gruppe ikke finnes, anbefales det å gi økonomisk støtte til BURG-medlemmer i eget lokallag, slik at de kan delta på BURG-aktiviteter arrangert av fylket, andre BURG-grupper eller sentralt. |
| Fylkesleddet anbefales å: |
| - etablere BURG-kontakt i fylkesstyret.  - informere om barne- og ungdomsarbeidet i NRF.  - støtte BURG-gruppen i fylket, eksempelvis praktisk og økonomisk.  Hvis fylket mangler BURG-gruppe: Jobbe for å opprette BURG-gruppe i fylket, i samarbeid  med BURG Norge. |
| BURG-gruppene i fylket anbefales å: |
| - utvikle informasjon og spisset medlemstilbud for barn, unge og deres pårørende.  - arrangere aktiviteter og tilbud som tiltrekker nye medlemmer og bevarer  eksisterende medlemmer.  - jobbe for å være representert i lokale råd og utvalg som ivaretar medlemmenes  interesser.  - jobbe for å rekruttere nye likepersoner, og sørge for at disse deltar på kurs.  - informere om barne- og ungdomsarbeidet i NRF. |
| Sentralt anbefales det å: |
| - utvikle informasjon og spisset medlemstilbud for barn, unge og deres pårørende.  - synliggjøre barne- og ungdomsarbeidet, og gjøre det attraktivt og tilgjengelig.  - arbeide for å skolere tillitsvalgte, veiledere og brukermedvirkere som har barn og  unge som fokus.  - drive interessepolitisk arbeid som følger opp barn og unges interesser innenfor  vårt felt, samt utvikle materiell som kan brukes i utdanningen for ansatte i barne-  hage og skole.  - utforme informasjonsmateriell som resten av organisasjonen kan bruke når de  skal informere om BURG, og verve barn og unge. |

Diagnosearbeid

NRF styrkes som organisasjon gjennom å legge til rette for et bredt og spisset tilbud til en mangfoldig medlemsmasse. Diagnosearbeidet er en viktig satsning for å legitimere NRF som en organisasjon som bidrar overfor ulike medlemsgrupper. Diagnosegrupper styrker NRFs helsefaglige kompetanse og synliggjør NRF som en relevant folkehelseaktør på nye områder.

Diagnosearbeidet har sitt utgangspunkt i vedtektene, § 7 Diagnosearbeidet i organisasjonen, og retningslinjene for diagnosearbeidet vedtatt i forbundsstyret er utgangspunktet for NRFs arbeid med ulike diagnoser og diagnosearbeid.

|  |
| --- |
| Lokalleddet anbefales å: |
| - informere om diagnosearbeidet i NRF og tilrettelegge for lokal aktivitet.  - delta på opplæring og ha diagnoseaktivitet. |
| Fylkesleddet anbefales å: |
| - prioritere diagnoseaktivitet gjennom temamøter i fylket.  - etablere fylkesdiagnosekontakter og arrangere en årlig samling for  diagnosekontakter.  - informere om diagnosearbeidet i NRF, samt støtte og veilede lokalforeningene. |
| Diagnosegruppene/foreningene anbefales å: |
| - delta aktivt i utformingen av relevant politikk og aktivitet for NRFs  diagnosearbeid.  - være en ressurs for fylkene og lokallagene.  - bidra til den generelle veiledningskompetansen, og videreutvikle det  diagnosespesifikke veiledningsarbeidet.  - være behjelpelige med å etablere fylkes-diagnosekontakter. |
| Sentralt anbefales det å: |
| - utvikle informasjon og spisset medlemstilbud for flere diagnoser.  - synliggjøre diagnoseinformasjonen og gjøre den attraktiv og tilgjengelig på nett  og i kampanjer.  - arrangere årlig samling for kontaktperson eller diagnoseledere.  - arbeide for å opprette diagnosespesifikke aktiviteter, veiledere og, etter  behov, brukermedvirkere.  - arbeide aktivt for å informere fylkesstyrene om diagnosearbeidet og hvordan  dette arbeidet skal drives med diagnosekontakter. |

Friskliv, likepersoner/veiledere og brukermedvirkere

Gjennom utstrakt samarbeid på tvers, vil organisasjon stå sterkere som helhet enn summen av det enkelte ledd. Som ressurspersoner for hverandre og samfunnet rundtløftes alle og den enkelte. NRFs hovedaktiviteter er sentrert rundt friskliv og livsmestring, aktiv veiledning og kompetent brukermedvirkning.

|  |
| --- |
| Lokalleddet anbefales å: |
| - rekruttere likepersoner som gjenspeiler medlemsmassen, samt sørge for støtte,  oppfølging og opplæring.  - tilby trenings-/aktivitetsgrupper med fokus på friskliv og livsmestring.  - etterlyse og støtte opp om kommunenes tiltak som fremmer fysisk, psykisk og  sosial mestring.  - rekruttere brukermedvirkere til minst en av de lokale arenaene der NRF kan  utøve brukermedvirkning. |
| Fylkesleddet anbefales å: |
| - rekruttere brukermedvirkere og sørge for at disse får støtte og blir hørt.  - rekruttere frisklivsagenter,samt trenings- og mosjonskontakter.  - rekruttere og skolere likepersoner/veiledere.  - arrangere årlig samling for likepersoner/veiledere og instruktører.  - ta ansvar for opplæring av de generelle og de diagnosespesifikke-/  BURG-veilederne i sitt fylke.  - etterlyse og støtte opp om fylkeskommunenes tiltak som fremmer fysisk, psykisk  og sosial mestring.  - skolere brukermedvirkere, gjerne i samarbeid med FFO eller andre.  - skaffe seg overblikk over arenaer for brukermedvirkning i fylket.  - sikre NRF-brukermedvirkere i alle regionale sykehus og helseforetak, NAV og  hjelpemiddelsentralene, samt råd for mennesker med nedsatt funksjonsevne.  - Skaffe seg overblikk over arenaer for brukermedvirkning i alle kommuner der  NRF har lokallag.  - samarbeide med BURG og diagnosekontaktene om relevante aktiviteter. |
| Sentralt anbefales det å: |
| - arrangere årlig samling for frisklivsagenter og trenings- og mosjonskontakter.  - sørge for god opplæring av instruktører, gjerne i samarbeid med fylkeslag, i  tråd med nyere forskning.  - jobbe for et sterkere fokus på fysisk, psykisk og sosial mestring i helsesektoren.  - utvikle gode systemer for å rekruttere, utvikle og organisere brukermedvirkere i  NRF på alle nivåer.  - arrangere årlig kurs for brukermedvirkere i forskning, gjerne i samarbeid med  relevant forskningsinstitusjon. |

Kommunikasjon

Et aktivt kommunikasjonsarbeid vil sørge for at medlemmene holdes oppdatert og inkludert. NRF skal fremstå som en relevant aktør overfor myndighetene, arbeids- og næringsliv og frivillig sektor. NRF vil være til stede i samfunnsdebatten med en tydelig og kompetent stemme.

Alle anbefales å ta i bruk kommunikasjonsaktiviteter, nettsider og sosiale medier for å nå ut til både nåværende og potensielle medlemmer.

|  |
| --- |
| Lokalleddet anbefales å: |
| - synliggjøre egne aktiviteter i lokalpresse og -media.  - sørge for at laget har ressurspersoner med ansvar for hjemmesiden. |
| Fylkesleddet anbefales å: |
| - drive opplæringsaktivitet i digitale verktøy som medlemsregisteret, nettside og  sosiale medier.  - besørge god opplæring i hver forening av én til to ressurspersoner som har  ansvaret for hjemmesidene.  - støtte fylkesveileder i sin informasjonsaktivitet. |
| Sentralt anbefales det å: |
| - gjøre det enkelt for fylkes- og lokallagene å kommunisere med sine medlemmer.  - utvikle digitalt og ikke-digitalt informasjonsmateriell, diagnosespesifikt og generelt,  for bestilling fra fylke, lokallag og BURG/diagnosegruppene.  - jobbe aktivt for igjen å få på plass bladutgivelse for medlemmer og andre  interessenter.  - besørge god opplæring i hvert fylkeslag av én til to ressurspersoner som har  ansvaret for hjemmesidene.  - videreutvikle og profesjonalisere merkevarebygging.  - utarbeide årshjul for nasjonale kurs og samlinger. |

NRFs eiendom på Costa Blanca-kysten i Spania

NRFs eierskap skal sørge for at eiendommen bevares og videreutvikles. Eiendommen skal fortsatt være det foretrukne og det beste reisemålet for norske revmatikere, uansett om man ønsker ferie, velvære eller behandling. Alle nivåer i organisasjonen oppfordres til å stimulere til god bruk, og i egen regi arrangere reiser og aktiviteter (f.eks. kurs) som med fordel kan gjennomføres i Spania.

|  |
| --- |
| Lokalleddet anbefales å: |
| - stimulere medlemmene til bruk av stedet.  - formidle invitasjoner fra fylkeslaget og medvirke til at slike gruppeturer  gjennomføres. |
| Fylkesleddet anbefales å: |
| - arrangere turer for medlemmene hvor trening og ferie kan kombineres.  - være pådriver for bruk av stedet til kursvirksomhet.  - støtte RS-kontakten i sin informasjonsaktivitet. |
| Sentralt anbefales det å:  - bidra med ressurser for å sikre god informasjonsflyt.  - hjelpe fylkes- og lokallagene til å være gode ledd i informasjonsflyten.  - bidra til bruk av stedet til kurs og annen aktivitet der det er formålstjenlig.  - synliggjøre muligheter for alle ledd til å søke støtte gjennom nasjonale fond.  - bistå med å oppnå sunn drift i datterselskapet. |

Interessepolitisk arbeid

NRF skal være engasjert på områder som helse- og arbeidslivspolitikk og skape et best mulig samfunn nedenfra og opp for personer som lever med en kronisk sykdom, diagnose eller plage. Gjennom et målrettet interessepolitisk arbeid, skal NRF fronte utfordringer i folks hverdag, arbeidsplass eller ut i kommunene de bor i, på områder som habilitering/rehabilitering, friskliv og universell utforming.

NRF vil jobbe for et arbeidsliv som skal være inkluderende for personer med revmatisk sykdom. Både offentlige myndigheter og arbeidsgivere må aktivt søke best mulig tilrettelegging og bruk av hjelpemidler for arbeidstakere som lever med en kronisk sykdom, diagnose eller plage. Sammen skal man finne riktig tiltak til riktig tid. Et forløp for arbeidsrettet rehabilitering krever god samhandling med helsevesenet.

NRF vil prioritere å arbeide med å heve levekårene for personer som lever med en kronisk sykdom, og arbeide for at alle skal ha en inntekt å leve av. Gode ordninger skal kompensere for nedsatt funksjonsevne, det være seg grunnstønad, bilstønad eller andre ordninger.

Gjennom samhandlingsreformen og folkehelsemeldingen har kommunene blitt delegert et ansvar for folkehelsearbeidet og rehabilitering. NRF vil arbeide for at revmatikere skal få et optimalt rehabiliterings- og frisklivstilbud i sin kommune, samt sikre en så god hverdag og så god livskvalitet som mulig. NRF skal jobbe for at den spesialiserte rehabiliteringen, så som rehabiliterings- /opptreningsinstitusjoner og behandlingsreiser til utlandet, opprettholdes og videreutvikles. Dette bør prioriteres både sentralt, så vel som i fylkesting og kommunestyrer.

Friskliv er både politikk og en innstilling til livet, der det bør handle om å se muligheter. NRF definerer friskliv som best mulig fysisk, psykisk og sosial mestring av livet - kort sagt å oppnå best mulig livskvalitet. Det handler om å gjøre de små, riktige tingene i hverdagen, som fører til et så friskt liv som mulig på tross av diagnose, smerter og sykdom. Alle har ansvar for egen helse og velvære, men kommunene må ha god politikk som gjør personer som lever med en kronisk sykdom, diagnose eller plage i stand til å ivareta, og for mange oppnå, en bedre livsstil.

I et universelt utformet samfunn kan så mange som mulig delta aktivt, uavhengig av funksjonsevne. NRF vil jobbe for å sikre at alle med nedsatt funksjonsevne kan delta i samfunnet på lik linje med alle andre.

|  |
| --- |
| Lokalleddet anbefales å: |
| - drive kontinuerlig påvirkningsarbeid i kommunen for å bedre helsetilbud og  rehabilitering for sine medlemmer, gjennom blant annet god tilgang til fysioterapi  og universelt utformede varmtvannsbasseng.  - følge opp kommune og sørge for at de tar sitt ansvar for rehabilitering av de  grupper NRF representerer.  - arbeide for at frisklivssentralene har gode og tilgjengelige tilbud for personer  med revmatiske, muskel- og skjelettsykdommer og plager. |
| Fylkesleddet anbefales å: |
| - jobbe opp mot fylkestinget og andre aktuelle aktører for å sikre at personer som  lever med en kronisk sykdom, diagnose eller plage blir prioritert.  - bistå lokallagene i sitt interessepolitiske arbeid. |
| Sentralt anbefales det å: |
| - kartlegge levekårene til de som lever med kronisk sykdom, diagnose eller plage.  - arbeide for at NAVs kompetanse på personer som lever med kronisk sykdom,  diagnose eller plage styrkes.  - arbeide for å få hevet levekårene for personer som lever med kronisk sykdom, og  arbeide for at alle skal ha en inntekt å leve av.  - synliggjøre løsninger basert på brukernes behov, med utgangspunkt i NRFs  Sintefrapport og Menon-rapport.  - løfte revmatisme-, muskel- og skjelettområdet og rehabilitering inn på den  nasjonale agendaen.  - lage verktøykasse som lokallagene kan bruke til å påvirke rehabilitering i sine  kommuner.  - oppsøke nasjonale miljøer og arenaer der NRFs brukermedvirkere kan påvirke  forskning og behandling.  - fremme friskliv som godt folkehelsearbeid. |

Økonomi

NRF skal ha en sunn økonomi og drives forsvarlig innen de til enhver tid tilgjengelige økonomiske rammer. Landsmøtet gir prinsipielle føringer for ønsket aktivitet og satsningsområder, mens forbundsstyret har ansvar for å fastsette rammer for, og videreutvikle, organisasjonens drift. NRF vil i alle ledd søke ekstern finansiering av drift og prosjektfinansiering for videreutvikling av tilbudet til våre medlemmer, frivillige og tillitsvalgte.

|  |
| --- |
| Lokalleddet anbefales å: |
| - lage minst ett eksternt finansiert prosjekt i løpet av perioden, gjerne et  lavterskeltilbud.  - aktivt søke etter finansiell støtte for prosjekter og aktiviteter.  - støtte sine likepersoner/veiledere i å gjennomføre aktivitet og rapportere sin  aktivitet.  - oppsøke kommunale frisklivssentraler og tilby kursholder for relevant  frisklivsaktivitet. |
| Fylkesleddet anbefales å: |
| - bistå lokallagene og fylkesveiledere, samt BURG og diagnosespesifikke  likepersoner/veiledere med rapportering av veiledningsaktivitet inn til NRFs  sekretariat.  - støtte og veilede lokalforeningene i å sikre økonomisk vekst og stabilitet.  - lage eget fylkesårshjul med regionale finansieringsmuligheter.  - aktivt søke etter finansiell støtte av prosjekter og aktiviteter. |
| Sentralt anbefales det å: |
| - aktivt søke etter finansiell støtte av aktiviteter og prosjekter.  - utvikle kampanjer og konsepter som gir flere faste givere og flere  medlemmer.  - søke midler og rapportere til nasjonale myndigheter med utgangspunkt i  NRFs veilednings- og likepersonsaktivitet.  - øke inntjening fra bedriftsmarkedet.  - synliggjøre muligheter for alle ledd til å søke midler gjennom stiftelser, samt  andre finansieringsmuligheter.  - kartlegge og informere om nasjonale finansieringsmuligheter.  - lage årlig kurs i prosjektskriving for tillitsvalgte/frivillige i lokallag, fylkeslag,  diagnosegrupper og BURG. |

## Aktivitetskalender:

**Aktivitetskalender**

|  |  |  |  |
| --- | --- | --- | --- |
| **Måned** | **Tid og sted** | **Arrangement/aktivitet** | **Målgruppe** |
| Januar |  |  |  |
| Februar | 3. Meråker | Informere om NRF  Meråker kurbad | Brukere |
| Februar |  | Årsmøter lokallag | lokallag |
| Februar | 13. Trondheim/digitalt | Årsmøte BURG | BURG |
| Mars | 15. | Markering av revmatikerdagen | Alle interesserte |
| Mars | 16. Digitalt | Årsmøte FFO |  |
| Mars | 19. | Årsmøte fylket | Tillitsvalgte i lokallag, fylkeslag, fylkesgrupper |
| April | Digitalt | Erfaringsutveksling | Fylkesstyret og tillitsvalgte i lokallagene |
| April |  | Samling for likepersoner/opplæring | For likepersonene |
| Mai/Juni | Rørvik | Organisasjonskurs/ kurs i interessepolitikk | Tillitsvalgte lokallag, fylkesstyret |
| Juni | 13.-17. Savalen | Revmauke |  |
| September | Digitalt | Erfaringsutveksling | Fylkesstyret og tillitsvalgte i lokallagene |
| Oktober | 12. | Markering av den internasjonale revmatikerdagen | Alle interesserte |
| Oktober | 17.-21. Savalen | Revmauke |  |
| Oktober |  | Samling for likepersoner/opplæring | For likepersonene |
| Hele året |  | Regionsamarbeid | Fylkesstyret |
| November | Stiklestad | Organisasjonsutvikling. (Julemøte) | Fylket og styret i lokallagene |
| Hele året |  | Nasjonale kurs | Følg med på info fra forbundet |
| Hele året |  | Nominere brukerrepresentanter |  |
| Hele året |  | Kontakt med lokallagene |  |
| Hele året |  | Diagnosesamlinger:  Fibromyalgi og trening  Idrettsutøver med revmatisk sykdom | Alle interesserte |

BUDSJETTFORSLAG:



## Valgkomiteens forslag til nytt fylkesstyre 2022

**Valgkomiteens instilling**

Leder: Olav Malmo, Verdal/Inderøy to år, ikke på valg

Nestleder: Bente Anita Rødli, Namsos to år, gjenvalg

Kasserer: Kaj Johnny Årsandøy to år, ny

Studieleder: Anja Birgitte Nessemo, Verdal og Inderøy RL to år, ikke på valg

Styremedlem: BURG velges av BURG

1.vara: Even Aakran ett år, gjenvalg

2. vara: Lisbet Buland ett år, ny

## Valg av revisor

Styrets forslag til vedtak:

Styrets forslag til fagrevisor er BDO AS

## styRets forslag til valgkomite

* Sissel Musum, Levanger RF
* Bjørg Langeid, Steinkjer RF
* Sissel Fløan Solum, Namsos og omegn RF

Vara

1. Vara -
2. vara Bjørg Slapgård Myhre, Verdal